遊白鶴觀
作者：李昭玘
朝代：宋

paragraphs: 春歸數十朝，八九不暇出。
萌芽日夜發，百觜競撐突。
駕言謁仙祠，古像懷彷彿。
白鶴來何時，蒼檜暮蕭窣。
雲霞斷人世，往事已荒忽。
解纓濯泉流，深澈幾照骨。
毛寒不敢視，下必有神物。
昔人斯徜徉，音影詎磨沒。
嗟予質汙下，見亦被呵咄。
仰慚逍遥遊，未忍塵土汩。
時須挹高風，爲我一吹拂。